গত ২/৩ দিনের পরিসংখ্যানে দেখা যায়, স্বাভাবিক সময়ে যেখানে গড়ে ২ হাজার কন্টেইনার খালাস হতো এ সময়ে তা মাত্র ২/৩ শতে নেমে এসেছে। আবার রমজান উপলক্ষে সড়ক যোগে কন্টেইনার পরিবহনের ক্ষেত্রে নিয়ন্ত্রণ আরোপ করায় চট্টগ্রাম থেকে দেশের বিভিন্ন স্থানে কন্টেইনারবাহী ট্রাক, লরি, ট্রেইলার চলাচল কমে যায়। চট্টগ্রাম বন্দর দিয়ে আমদানি ও রপ্তানি পণ্যের শতকরা ৮০ থেকে ৯০ ভাগ পণ্য সড়ক পথেই পরিবহন করা হয়ে থাকে। এখনও রেল ও নদী পথে অন্য পরিবহন খুবই নগণ্য। চট্টগ্রাম বন্দরের ট্রাফিক বিভাগ থেকে বলা হয়, জাহাজ থেকে আমরা কন্টেইনার বা পণ্য নামালে কি হবে। এ সকল পণ্য দ্রুত খালাস করা না হলে জট নিরসন কোনভাবেই সম্ভব নয়।